钦定古今图书集成/明伦汇编/氏族典/第097卷 > 《廖用贤尚友录》 > 吾粲
## 钦定古今图书集成/明伦汇编/氏族典/第097卷 > 《廖用贤尚友录》 > 吾粲

按《吴志吾粲传》：“粲字孔休，吴郡乌程人。孙河为县长，
粲为小吏，河深奇之。河后为将军，得自选长史，表粲
为曲阿丞，迁为长史，治有名迹。虽起孤微，与同郡陆
逊、卜静等比肩齐声矣。孙权为车骑将军，召为主簿，
出为山阴令，还为参军校尉。黄武元年，与吕范、贺齐
等俱以舟师拒魏将曹休于洞口。值天大风，诸船绠”
绁断绝，漂没著岸，为魏军所获，或覆没沈溺。其大船
尚存者，水中生人皆攀缘号呼，他吏士恐船倾没，皆
不受，粲独令船人以承取之，所活者百馀人。还迁会
稽太守。粲募合人众，拜昭义中郎将，与吕岱讨平山
越。入为屯骑校尉，少府，迁太子太傅。遭二宫之变，抗
言执正，明嫡庶之分，欲使鲁王霸出驻夏口，遣杨竺
不得令在都邑。又数以消息语陆逊，逊时驻武昌，连
表谏争。由此为霸、竺等所谮害，下狱诛。